
МОТИВИ

КЪМ ПРОЕКТ ЗА ИЗМЕНЕНИЕ И ДОПЪЛНЕНИЕ НА ЕТИЧЕН КОДЕКС НА 

ОБЩИНСКИТЕ СЪВЕТНИЦИ 

ОТ ОБЩИНСКИ СЪВЕТ - БАНСКО
1. Причини и мотиви за допълване на Кодекса.

Включване на нов раздел, съдържащ задължението по § 5 ПЗР ЗППИ и уреждащ взаимодействието с представители на интереси и допълване на отделни членове, във връзка със същото задължение.

Мотивите за изменение и допълнение на правилника са в намерението и визията на Общинския съвет да работи при по-прозрачни и да приложи добрите практики в тези насоки.

В ДВ бр. 30/2026 г. е обнародван Законът за прозрачност при представителство на интереси, предвиждащ, че:

Общински съветници, председатели на общински съвети, да приемат етични правила за осъществяване на представителство на интереси в шестмесечен срок от влизането в сила на ЗППИ.

2. Цели и очаквани резултати от приемане на измененията на Правилника.

Прецизиране и оптимизиране на текстовете на кодекса в съответствие с разпоредбите на нормативни актове от по-висока степен, а именно Закона за прозрачност при представителство на интереси. 

Целта и очакваните последици от прилагането на проекта е да се приведе Кодексът в пълно съответствие с действащото законодателство, за да се осигури прилагането на Закона за прозрачност при представителство на интереси.

С приемането на допълнението в Кодекса, следва същият да бъде по-пълен, по-точен, по-изчерпателен и да отговаря на условията за уреждане на етичните стандарти за поведение при осъществяване на представителство на интереси, да се осигурят:

1. прозрачност на контактите и комуникацията между Общински съвет Банско, неговият председател, общинските съветници  и представителите на интереси;

2.
да гарантират равнопоставен достъп на всички заинтересовани лица;

3.
да предотвратят нерегламентирано, скрито или привилегировано влияние върху процеса по вземане на решения;

4.
да осигурят проследимост на комуникацията и на постъпилите предложения;

5.
да утвърдят стандарти за добросъвестност, почтеност и професионализъм.

Очакваните резултати са свързани по-голяма прозрачност в работата на общинските съветници.

С приемането на проекта за допълване на Етичния кодекс, вътрешната нормативна уредба ще бъде приведена в съответствие с действащото в Република България законодателство. 

3. Финансови средства, необходими за прилагането на новата уредба.

Прилагането на предложения проект за допълване на Кодекса не изисква допълнителни финансови средства и няма да доведе до пряко или косвено въздействие върху общинския бюджет.

4. Очаквани резултати от прилагането, включително финансови, ако има такива. 

С настоящото предложение на проекта за допълване на Кодекса ще се регулира законосъобразната и целесъобразна дейност на съвета, в съответствие със закона. Не се очакват финансови резултати от прилагането на новия Правилник.

5. Анализ за съответствие с правото на Европейския съюз.

Настоящият проект е подзаконов нормативен акт и съответствието му с правото на Европейския съюз е предопределено от синхронизирането на действащото българско законодателство с регламентите и директивите, относими към тази материя. Проектът е разработен в съответствие с Европейската харта за местно самоуправление. Тази харта е документът, подчертаващ необходимостта от отчитането в правните актове на всички особености на местните структури, с оглед задоволяването на потребностите на населението по места чрез ефективно местно самоуправление. Доколкото настоящият проект на Правилник е с предмет на подзаконов нормативен акт, който подлежи на издаване на основание чл. 21, ал. 2 и ал. 3 от Закона за местното самоуправление и местната администрация от Общински съвет като орган на местното самоуправление, то приложими са разпоредбите на Европейската Харта за местно самоуправление и директивите на Европейската общност, свързани с тази материя.

Проектът за допълване на Кодекса е изработен при спазване изискванията на чл. 26, ал. 2 и чл. 28 от Закона за нормативните актове.

